Elkartasun oldea areagotzen | Politika | Berria\nNafarroako 50 eragileak, atzo, Iruñean, Katakrak-en egindako agerraldi jendetsuan. JAGOBA MANTEROLA / FOKU\nEzohiko erabaki judizialei, ezohiko erantzuna. Bihar bi aste beteko dira Espainiako Auzitegi Nazionalak Altsasuko auziko zortzi gaztetatik zazpiri bederatzi eta hamahiru urteko espetxe zigorra ezarri zienetik. Urte eta erdi horretan, Euskal Herrian sumin handia piztu du auziak, baina epaia kaleratu geroztik hartutako erabakiek —zigorrak zein lau gazteren atxiloketak— areagotu besterik ez dute egin. Hala, Altsasuko Gurasoek etziko deitutako manifestazioa babes zabala jasotzen ari da, eta atzo Nafarroako gizarte, politika, sindikalismo eta kultura arloko 50 eragilek bat egin dute deialdiarekin. Apirilaren 14ko manifestazioa Iruñean izan den handienetakoa izan zen, baina etzikoak hura gainditu dezake. Elkartasun oldea areagotzea dute helburu.\nAtzo, Iruñeko Katakrak liburu dendan agerraldi jendetsua egin zuten, larunbateko manifestazio horren berri emateko eta eragileen agiri bateratua aurkezteko. Altsasuko auzipetuen gurasoen alboan, babes eta elkartasun hori irudikatu nahi izan zuten. Bertan ziren, adibidez, Nafarroako Gobernua sostengatzen duten alderdietako ordezkariak: Geroa Bai, EH Bildu, Ahal Dugu eta Ezkerra, baita Ahal Dugu-ko sektore kritikoak ere (Orain Mugituz taldea). Iruñeko Udaleko Aranzadi taldea ere agerraldian izan zen.\nGazte mugimenduko ordezkariek ere babestu zuten agiria: Ernai, Gazteak Bai, Gazte Abertzaleak, Gazte Komunistak, Nafarroako Gazte Kontseilua. Horrez gain, ELA, LAB, Steilas, CGT, Nafarroako EHNE eta ESK sindikatuek ere sinatu zuten agiria.\nHalaber, gizarte mugimendu ugarik bat egin zuten agiriaren edukiarekin eta deialdiarekin: hala nola Sodepaz, Internazionalistak Auzolanean, Orreaga fundazioa, Sanfermin 78 Gogoan elkartea, Ahaztuak, Memoriaren Bidea, Etxerat, Sare, Zabaldi, Herria Eliza, Iruñerriko Bilgune Feminista, AHT Gelditu, Sare Antifaxista, Mugarik Gabe, Sasoian, Attac, Parlamentu Soziala, Barañaingo Haizea Kultur Elkartea, Larrain helduen elkartea, Mugarik Gabe, AEK-ko irakasleak, Ikako irakasleak, Iruñeko Peñen Federazioa, Memoriaren Autobusa, Kontuz, Osasun Publikoaren Aldeko Plataforma...\nManifestuan, 50 eragileek gogora ekarri dute ekainaren 1ean kaleratu zuela Espainiako Auzitegi Nazionaleko epaimahaiak sententzia, eta bertan, guztira 76 urteko espetxe zigorra ezarri zitzaiela zortzi gazteei. Epaimahaiak, azkenik, terrorismo akusazioa frogatutzat eman ez bazuen ere, lesio delituak, autoritateari atentatu egitea, desorden publikoak eta mehatxuak egitea leporatu zien zortzi gazteei. Hala, bi eta hamahiru urte bitarteko zigorrak ezarri zizkien.\nHori dela eta, agirian bi elementu ezohiko azpimarratu dituzte. Batetik, oraindik ez da irmoa epaia. Defentsek helegitea aurkeztuko dute. Hartara, egotzitako delituetatik bakar batek ere bost urteko zigorra gainditzen ez duenez, jurisprudentzian erabat onartua dago ez dagoela zertan zigortuak espetxera bidali.\nAlta, iragan astean, Guardia Zibilak operazio bat egin zuen Altsasun. Jon Ander Cob, Iñaki Abad, Julen Goikoetxea, Aratz Urruzola atxilotu eta Madrilera eraman zituen. Bertan, Auzitegi Nazionaleko epaimahaiak lau gazteak espetxeratzeko agindua eman zuen, fiskalaren eskariarekin bat eginez. Fiskaltzak argudiatu zuen ihes egiteko arriskua zegoela. Hori dela eta, eragileek gaitzetsi dute erabaki judizial hori: «Behin baino gehiagotan erakutsi dute ez zutela ihes egiteko asmorik, hainbatetan euren burua epaitegietan eta epaiketan aurkeztu baitute».\nBestalde, 2016ko azarotik espetxean jarraitzen dute Adur Ramirez de Aldak, Oihan Arnanzek eta Jokin Unamunok. Agiriak ohartarazten du urte bat eta zazpi hilabete daramatela preso Euskal Herritik urrun diren espetxeetan, eta ia denbora guztia Fies erregimen berezian egin dutela, bakartuta. Iragan astean jakinarazi zuten Altsasuko Gurasoek Oihan Arnanzi Fies erregimena kendu ziotela eta bide beretik joango zirela beste biak. Hala ere, agiriak uste du gazteoi eta euren familiei «kalte fisiko, psikiko eta ekonomiko handia» egin zaiela.\n«Ez dugu epaia onartzen»\nAgiria sinatu duten eragileek gaitzetsi egin dute «estatu demokratikoa gidatu behar duten oinarrizko eskubideen defentsarik» ez dela izan auzi honetan. «Ez dugu epai hori onartzen epaiketa osoan izan den proportzio faltaren ondorioz». Auziaren hasieratik, akusazioak zein epaile instruktoreak terrorismo akusazioarekin lotu zuten auzia, eta erabaki hori erabakigarria izan zen Auzitegi Nazionalak iker zitzan gertaerak eta bertan epaitu zedin.\nAgiriak gogora ekartzen duenez, hor dago gakoetako bat. Izan ere, epaiak terrorismo kalifikazioa bertan behera utzi badu ere, akusazio horretan oinarritu zen Auzitegi Nazionala auziaren eskumena bere gain hartzeko eta Nafarroako lurralde auzitegiari kentzeko. «Kasua bere egin zuen eta Auzitegi Gorenak berretsi egin zuen», agiriaren arabera. Nafarroako epaitegian egin izan balitz ikerketa, epaiketa eta sententzia bestelakoa izango zela uste dute eragileek.\nHorregatik guztiagatik, eragileek errefusatu egin dute gazteei badaezpadako espetxealdia ezartzea, «legezko arrazoirik ez baitago». Era berean, zazpi gazteak berehala aske uzteko eskatu dute, «bitarteko judizial guztiak agortu arte». Agiriak gogoratzen du auzi horretan presio politikoak eta mediatikoak «neurriz gaindiko zigorrak» eta «muturreko egoerak» eragin dituela. Izan ere, antzeko ezaugarriak dituzten beste 9.500 kasu izan dira, eta bakar batean ere ez da halako zigorrik ezarri.\nHorregatik, larunbateko manifestazioarekin bat egin dute, «elkarbizitzaren, giza eskubideen eta kalitate demokratikoen alde». Herritarrei parte hartzera dei egin diete.\nAurretik iragarri bezala, Nafarroako Gobernuak deialdiarekin bat egin du. Maria Solana gobernuko eleduna izango da bertan. Maria Solanaren arabera, gobernuak hala erabaki du Altsasuko auziaren inguruan azken hilabeteetan izan duen jarrerarekiko koherentziari eutsiz. «Eskatzen dugu neurritasuna eta justizia kasu honetan zein gainerako guztietan», azaldu zuen. Solanak espero du manifestazioa «jendetsua eta baketsua» izatea. «Hori da aldarrikapena entzunarazteko modua, horregatik antolatu da manifestazioa».\n«Jada existitzen ez den gatazkari berriz ekin nahi izan diote, etekina lortzeko»\n«Gutxieneko justizia behar da, eta, kasu honetan, ez da bete, argi eta garbi»\n«Uste dugu indarrak batzeko ordua dela eta babesa eman behar dela»\nElkartasun internazionalista, Askapenak bilduta\n«Mendeku bat izan da; zigortu nahi izan dituzte gazteak, Altsasu, Nafarroa»\nEhun autobus baino gehiago espero dituzte\n«Altsasuko auzia hasieratik da desproportzio hutsa; eromena»\nElkartasun gunea osatzera deitu dute gaurko Iruñean\nErronka handia ezohiko ibilbide batean


Bayer 04 Leverkusen - Wikipedia, entziklopedia askea.\nBayer 04 Leverkusen (izen osoa Bayer 04 Leverkusen Fußball GmbH) Alemaniako futbol talde ezagunenetako bat da, UEFA Kopa bat irabazia duena. Leverkusen hiriko taldea da, bertako etxeko partiduak BayArena estadioan jokatzen dituelarik.\nWerkself (aspirinak), Vizekusen (beti bigarren)\nedukiera: 30.210 lagun\ninaugurazioa: 1932 (2009an berriztua)\nRed Bull Salzburgen aurkako partida.\n3.1 Alemanian: 1\n3.2.1 UEFAko Txapeldunen Liga\n3.2.2 UEFA Kopa\n1903an Wilhelm Hauschildek lantegiko 170 langileren sinadurakzituen eskutitz bat idatzi zion Bayer konpainiari kirol talde bat babes zezan eta 1904ean Turn- und Spielverein Bayer 04 Leverkusen e. V. sortu zen, eta 1907an futbol atala sortu zuen. Ez da talde garrantzitsua izan azken hamarkadetara arte. 1980an Bundesligara igotzea lortu zuen eta ordutik ez da inoiz jeitsi. 1986-87 denboraldian UEFA Kopan parte hartzea lortu zuen eta hurrengo denboraldian txapeldun izan ziren. Alemaniako txapelketetan ez du zorte handirik izan, daukan titulu bakarra 1993ko Kopa da eta Ligan bost aldiz izan da bigarrena, hortik bere ezizenak Vizekusen (bigarren-kusen) edo Neverkusen (inoiz-kusen).\n2002an UEFAko Txapeldunen Ligako finalera iritsi ziren baina 2-1 galdu zuten Real Madrilekin Glasgowen. 2010ko hamarkadan Bundesligako postu gorenetan ibili da eta Europako txapelketetako ohikoa bihurtu da.\nKolore gorria eta beltza ditu Bayer 04 Leverkusen taldearen ekipamenduak.\nBundesliga (0): bost aldiz bigarren 1997, 1999, 2000, 2002 eta 2011\nKopa (1): 1993\nAlemaniako Superkopa (0): Finalista 1993an\n2. Bundesliga (1): 1979\nUdazkeneko txapelketa (1): 2009\nFinalista (1): 2002\nHauek dira Europako txapelketa ofizialetan Bayerrek euskal taldeen aurka jokatu dituen partidak:\n2006-07 UEFA Kopa Final laurdenak Bayer\n2013-14 Txapeldunen Liga Multzokako fasea Bayer\nMultimedia: Bayer Leverkusen\nAzken aldaketa 13 maiatza 2022(e)an, 14:30(e)tan\nOrriaren azken aldaketa: 13 maiatza 2022, 14:30.


Atoka konderria (Oklahoma) - Wikipedia, entziklopedia askea.\nAtoka konderria (Oklahoma)\nAtoka konderriaren kokapena AEBtan\n34°23′N 96°03′W / 34.38°N 96.05°W / 34.38; -96.05Koordenatuak: 34°23′N 96°03′W / 34.38°N 96.05°W / 34.38; -96.05\n2.526,58 km2 (%98.55)\n37,28 km2 (%1.45)\nAtoka konderria (ingelesez: Atoka County) Oklahomako konderri bat da, Ameriketako Estatu Batuetan. Hiriburua Atoka da. 2010eko zentsuaren arabera 14.182 biztanle zituen, Atoka kilometro koadroko azaleran.\nAtoka konderriak 2.563,86 kilometro koadro ditu. Horietatik 37,28 ura dira. Beste 2.526,58 lurra dira. Biztanleria dentsitatea 5,53 da.\n2010eko zentsoan bizi ziren 14.182 pertsonetatik 10.727 txuriak edo hispanoak dira. Horietatik hispano edo latino kategorian 409 dira. 527 beltzak edo afroamerikarrak. 1.902 amerikar natiboak ziren eta 7 Hawaii edo Pazifikoko irletako natiboak. 55 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 957 pertsonek kokatzen zuten.\nMultimedia: Atoka County, Oklahoma\nOrriaren azken aldaketa: 14 abendua 2019, 00:38.


Tomas Rebollo: "Nire eskerrik onena ahaztutako pertsonen alde egiten zabiltzaten lanagatik" - Elgeta - Goiena.eus\nTomas Rebollo: "Nire eskerrik onena ahaztutako pertsonen alde egiten zabiltzaten lanagatik"\nMirari Altube 2017-01-27 19:33\nOmenaldi xumea eta era berean hunkigarria egin diete gaur, Holokaustoaren Biktimak Oroitzeko Nazioarteko Egunean, Tomas Rebollo eta Pascual Askasibar elgetarrei. Plaka bana jarri diete plazan, eta bertso bidez eta aurreskuarekin agurtu dituzte, Bartzelonatik etorritako Rebolloren senitartekoak bertan zirela.\n"Nire aita zortzi edo bederatzi hilabete bakarrik bizi izan zen Mauthausenen. Askok ez zuten gehiago iraun", gogoratu du Tomas Rebollo Olivartek gaur Elgetan, Holokaustoaren biktima izan zen Tomas Rebollo Etxanizen semeak. Bi seme lagun hartuta etorri da hori Bartzelonatik lehenengoz Elgetara, aitaren jaioterrira, eta hunkituta bizi izan du ekitaldia: "Amarekin akordatu naiz. Harro egongo litzateke aitari halako omenaldia egin diotela jakinda". Memoria Historikoaren Legea aurrera eroateko aurrekonturik ez dagoela salatu du, eta herri txikietan egiten dabiltzan lanari esker, Elgeta adibide, dabiltzala kontu asko gogora ekartzen.\nNoche y Niebla dokumentala eman dute gero udaletxean, eta elkartutakoekin kontu kontari jardun du Rebollok. "Ikasleengana ere sarri joaten gara Holokaustoaren berri ematera. Eta hemen ere halaxe egingo dugu".\nIraitz Lazkano alkateak bere aldetik Udalak onartutako adierazpen instituzionala irakurri du: "Gertakizun haietatik 75 urte inguruk aldentzen gaituzte, baina politika faxista, arrazista, klasista, xenofobo eta baztertzaile haietatik ez gaituzte hainbeste urte aldentzen. Are gutxiago, gaur egun hainbat bider errepikatzen edo elikatzen edo justifikatzen diren kasuei erreparatuz gero. Batzuk oraindik sarraski haiek ukatzen ari dira edo txikiagotzen…". Gaineratu du espainiar estatuko administrazio eta gobernuek sekula ez dituztela Holokaustoaren biktimak defendatu eta gertatutakoa salatu. "Holokaustoaren Nazioarteko Egun honetan nazien aurka borrokatu zuten guztiak omentzea nahi ditugu, 200 borrokalari euskaldun. Horien artean Tomas Rebollo Etxaniz eta Pascual Askasibar Iriondo. Bego gure oroimen eta begirune handiena haientzat. Faxismoaren aurkako eta askatasunaren aldeko borroka Euskal Herriko Memoria Historikoaren atal garrantzitsu bat izango da beti".\nEkitaldia borobildu dute Ane Zuazubiskar bertsolari arrasatearraren bertso batekin eta Janire Lazkanok egindako agurrarekin. La Ilusion elkarteko eta Intxorta 1937 kultur elkarteko kideak izan dira Udal ordezkariekin eta herritarrekin batera eta guztiek krabelin bana utzi dute plazan jarritako bi plaken alboan.\nHolokaustoaren biktimei omenaldia\nHolokaustoaren biktima izan ziren Tomas Rebollo eta Pascual Askasibar elgetarrak omendu dituzte ekitaldi xume baina hunkigarriarekin.\nJosu Bilbao 2017 urt 27 Elgeta\nAita ezagutzeko aukerarik ez zuen izan Tomas Rebollo Olivartek. Gaur, lehenengo aldiz izango da aitaren sorterrian, Elgetan, 79 urterekin, semeekin...\nLarraitz Zeberio 2017 urt 26 Elgeta\nAustrian, Mauthausenen, hil zuten Tomas Rebollo, eta Alemanian, Wöbbelinen, Pascual Askasibar. Plaka bana izango dute bi elgetarrek herriko pl...


Oiartzungo kirol taldeen asteburuko partidak (2019-01-11) : Oarsoaldeko Hitza\nOiartzungo kirol taldeen asteburuko partidak (2019-01-11)\nNesken talde nagusiak Atletico Revellinen bisita jasoko du igandean, eurekin batera sailkapenaren zuloan dagoen taldearena\nHiru asteren ondoren, Emakumeen Bigarren Maila itzuliko da. Ezin daiteke esan oiartzuarren egoera ona denik, lehen itzulia jokatuta, azkenekoak baitira sailkapenean. Sei puntu dituzte, Atletico Revellinek bezain beste. Igande eguerdian bi taldeek elkarren kontra jokatuko dute, Oiartzunen. Oso garrantzitsua izango litzateke garaipena lortzea —hori beti—, urtea sentsazio onekin hasteko eta arerio zuzen bat menperatzeko. Hona hemen partida horren eta gainontzekoen ordutegia.\nOiartzun-Atletico Revellin: etzi, 12:00etan, Karla Lekuona futbol zelaian.\nReal Union B-Oiartzun: bihar, 15:30ean, Irungo Gal belar artifizialeko futbol zelaian.\nOiartzun-Bizkerre: etzi, 18:15ean, Karla Lekuonako futbol zelai txikian.\nOiartzun B-Landetxea: bihar, 15:30ean, Karla Lekuonako futbol zelai txikian.\nOiartzun C-Aloña Mendi: bihar, 17:30ean, Karla Lekuonako futbol zelai txikian.\nLauburu Berazubi-Oiartzun: gaur, 20:45ean, Ibarrako Belabieta kiroldegian.\nPower Rangers-Mondrate: gaur, 20:30ean, Elorsoro kiroldegian.\nTecnun-Miren Taberna: bihar, 16:30ean, Donostiako Tecnun ingeniaritza eskolan.\nAlde Zaharra KKE-Oiartzungo Saskilagunak: etzi, 12:00etan, Donostiako Benta Berri kiroldegian.\nOiartzungo Saskilagunak B-Ostadar: bihar 16:30ean, Elorsoro kiroldegian.


Gizakom: CalendarHub: egutegi bat sarean\nEgun hauetan aurkitu dut sarean egutegi hau, CalendarHub, erraza da, eta Web 2.0 programen hainbat ezaugarri ditu, batez ere jakintza partekatzeko aukera. Kasu honetan egutegi horrek aukera ematen dizu jarduerak partekatzeko lagunekin, departamenduko kideekin edo musika taldeko kideekin.\nCalendarHub doakoa da (del.icio.us edo flickr bezala) eta nahikoa da bertan izena ematea berehala egutegi bat egiten hasteko. Egia esan, nahi adina egutegi egin litezke: bat pertsonala, beste bat antolatzen ari zaren jardunaldiak kudeatzeko, beste bat alabaren saskibaloi taldearentzat, eta horrela ad infinitum.\nZuk horrela adierazten badiozu, egutegiak mezu bat bidaliko dizu sakelako telefonora edo ordenagailura, gogorarazteko egiteko jakin bat duzula bete barik. Zuk horrela nahi izatera, arakatu egin ahal duzu beste batzuen egutegietan (publikoak diren neurrian), eta harpidetu jarduera jakin batzuetara, argitaratu bezain laster zurean ere ager daitezen. Eta zuk nahi izanez gero, baduzu argitaratzerik egutegia zure webgunean.\nIkasleentzat eta irakasleentzat primerako erraminta iruditzen zait. Ni hasi naiz saltseatzen, eta gomendatzen dizuet zuek ere beste horrenbeste egitea.\nPosted by Joxe Aranzabal at 6:52:00 AM\nJoel Spolskyk famatuak aldiz, Airset gomendatzen du, eta Trumba izeneko beste zerbait ere aipatzen du.\nBadirudi egutegi programak modan daudela!\nJoxe Aranzabal 11:57 AM\nEskerrik asko, Gari! Probatuko dut Airset, zer moduzkoa den. Bestea ez, ordainpekoa da-eta. Besarkada bat.